polyglot-tagger/wikipedia-language-snippets-filtered huggingface dataset:
చాలా ఉన్నత విద్యాసంస్థలు ప్రభుత్వ రంగం లోనివే. వీటిలో ట్యూషన్ ఫీజులు చాలా తక్కువగా ఉంటాయి . దీనికి మినహాయింపులు హెచ్‌ఇసి స్కూల్ ఆఫ్ మేనేజ్‌మెంట్ వంటి వ్యాపార పాఠశాలలు. "కోడ్ డి ఎల్'అడ్యుకేషన్" చట్టం లోని ఆర్టికల్ 731-14 ప్రకారం, "ప్రైవేట్ ఉన్నత విద్యాసంస్థలను విశ్వవిద్యాలయం అనే పేరుతో పిలవనే కూడదు. కానీ కాథలిక్ యూనివర్శిటీ ఆఫ్ లియోన్ వంటి అనేక ప్రైవేట్ సంస్థలు "విశ్వవిద్యాలయం" అనే పేరును తమ మార్కెటింగ్ కోసం ఉపయోగిస్తున్నాయి.
ప్రభుత్వ విశ్వవిద్యాలయం ప్రధానంగా ప్రభుత్వ నిధులతో స్థాపించబడిన విశ్వవిద్యాలయం. అనగా జాతీయ లేక ఉపజాతీయ ప్రభుత్వ నిధులతో ఈ విశ్వవిద్యాలయం నడపబడుతుంది. ఈ ప్రభుత్వ విశ్వవిద్యాలయం ప్రైవేట్ విశ్వవిద్యాలయానికి అనగా వ్యక్తిగత విశ్వవిద్యాలయానికి వ్యతిరేకమైనది. ప్రభుత్వ విశ్వవిద్యాలయం జాతీయ విశ్వవిద్యాలయమా కాదా అనేది అది పనిచేసే ప్రాంతీయ స్థాయిని బట్టి ఆధారపడి ఉంటుంది.
విశ్వవిద్యాలయాలు చాలా వరకు ప్రభుత్వ రంగం లోనివే. ఇక్కడి ట్యూషన్ ఫీజులను ప్రభుత్వం నియంత్రిస్తుంది. ప్రభుత్వ విశ్వవిద్యాలయాలన్నింటి లోనూ ఫీజులు ఒకే విధంగా ఉంటాయి. వైద్య విద్య వంటి కొన్ని చదువులు తప్ప విశ్వవిద్యాలయానికి హాజరు కావడానికి "మెచ్యూరా" అనే పరీక్షలో ఉత్తీర్ణత సాధించిన ప్రతి ఒక్కరికీ ఏ ప్రభుత్వ విశ్వవిద్యాలయంలో నైనా చేరే హక్కు ఉంది.
ప్రైవేటు విశ్వవిద్యాలయా లున్నప్పటికీ వాటికి పేరులో "విశ్వవిద్యాలయం" అని పెట్టుకునే హక్కు, ప్రచారం చేసుకునే హక్కూ లేదు. "డీమ్‌డ్ టు బి యూనివర్సిటీ" అని మాత్రమే అవి పెట్టుకోగలుగుతాయి.
దాదాపు అన్ని విశ్వవిద్యాలయాలు ప్రభుత్వ రంగం లోనివే. వీటికి ప్రైవేట్ విశ్వవిద్యాలయాల కంటే అధిక గౌరవం ఉంది. డెన్మార్కు‌లో విశ్వవిద్యాలయ విద్య ఉచితం.
భారతీయ వ్యవసాయ భూమిలో సగం వర్షాధారంగా ఉంటుంది, కాబట్టి రబీ పంట దిగుబడులకు సకాలంలో,తగినంత వర్షాలు కీలకం గా ఉంటాయి. రబీ పంటల సాగులో అకాల వర్షములు రావడం ,రబీ పంటలకు నష్టం జరుగు తాయి ,కొన్ని రాష్ట్రాల్లో వర్షాలు కూరగాయలు, మామిడి పంటలకు మేలు చేయగా, కొన్ని రాష్ట్రాల్లో గోధుమలు, లిచీ పంటలు దెబ్బతినే అవకాశం ఉంది, మొత్తానికి రబీ పంటకు సరియైన వర్ష పాతం, నిరంతరం విద్యుత్ ఉంటడం, అకాల వర్షాలు రాకపోతే రబీ పంటలు రైతులకు మేలుచేస్తాయని అనడంలో సందేహం లేదు.
"రబీ" అనే పదానికి అరబిక్ అనువాదం వసంతం. ఈ పంటలు వసంతకాలంలో పండుతాయి కాబట్టి ఈ పేరు రావడం జరిగింది. రబీ సీజన్ నవంబరులో ప్రారంభమై మార్చి లేదా ఏప్రిల్ వరకు ఉంటుంది. నవంబర్ నాటికి రుతుపవనాలు ముగియడంతో రబీ పంట సాగు ప్రధానంగా నీటి పారుదల ద్వారా జరుగుతుంది. రైతులు శరదృతువు ప్రారంభంలో విత్తనాలను నాటడం, పంటలు వసంత కాలంలో రావడం జరుగుతుంది.
రబీ పంట శరదృతువులో నాటిన, శీతాకాలం సీజన్ లో కోతకు వచ్చే వ్యవసాయ పంటలను సూచిస్తుంది. రబీ అనే పదం అరబిక్ పదమైన వసంతరుతువు నుండి ఉద్భవించింది. ఈ పదాన్ని భారత ఉపఖండంలో ఉపయోగిస్తున్నారు.
ఆంటిగ్వా ప్రాంతంలో మొదటిసారిగా " ఆర్చియాక్ ఏజ్ హంటర్ - గేదర్ అమరిండియన్ " ప్రజలు నివసించారు. " రేడియో కార్బన్ డేటింగ్ " ఆధారంగా క్రీ.పూ. 3,100 సంవత్సరాల ముందు ఈప్రాంతంలో ఆరంభకాల మానవ ఆవాసాలు ఆరంరంభించబడ్డాయని భావిస్తున్నారు.వారి తరువాత ఈప్రాంతంలో సెరామిక్ యుగానికి చెందిన ప్రీ కొలంబియన్ అరవాక్ భాష మాట్లాడే సలడోయిక్ ప్రజలు నివసించారు. వీరు లోవర్ ఒరినొకొ నదీప్రాంతంలో నివసిస్తూ అక్కడి నుండి ఇక్కడికి వచ్చి చేరారు.అరవాక్ ప్రజలు ఈప్రాంతంలో వ్యవసాయం ప్రవేశపెట్టారు.ఈ ప్రాంతంలో ఆటిగ్వా బ్లాక్ ఫైనాఫిల్, మొక్కజొన్న, చిలగడదుంప, పచ్చిమిరపకాయలు, జామ, పొగాకు , ప్రత్తి పంటలు పండించబడుతున్నాయి.
స్థానిక వెస్ట్ ఇండియంస్ అద్భుతమైన సీగోయింగ్ వెసెల తయారుచేసి అట్లాంటిక్ , కరేబియన్ సముద్రంలో పయనించారు. ఫలితంగా కరేబియన్లు , అర్వాకులు దక్షిణ అమెరికాలోని అధికప్రాంతాలలో వలసరాజ్యాలు ఏర్పరిచారు.వారి సతతికి చెందిన వారు ఇప్పటికీ బ్రెజిల్,వెనెజులా , కొలంబియా దేశాలలో నివసిస్తున్నారు.
సా.శ.1100 లలో అర్వాకులు అధికసంక్యలో ఆంటిగ్వాను వదిలివెళ్ళారు.మిగిలిన వారి మీద " ఐలాండ్ కరేదియన్లు " దాడి చేసారు." కాథలిక్ ఎంసైక్లోపీడియా " ఆధారంగా కరేబియన్ అత్యాధునిక ఆయుధాలు వారిని వెస్ట్ ఇండియన్ అరవాకుల మీద విజయంసాధించడానికి అనుమతించాయి. తరువాత వారిని బానిసలుగా చేయడం , వధించి భక్షించడం చేసారు.
" కాథలిక్ ఎంసైక్లోపీడియా " ఆధారంగా యురేపియన్ దాడులలో వారికి ఎదురైన స్థానికులలో ఉన్న విబేధాలను గుర్తించడంలో యురేపియన్లు విఫలం అయ్యారు. ఇక్కడ నివసిస్తున్నట్లు భావిస్తున్న రెండుజాతులేకాక ఇక్కడ అధికసంఖ్యలో స్థానిక జాతులు ఉన్నాయని భావిస్తున్నారు. యురేపియన్ వ్యాధులు, పోషకాహార లోపం , బానిసత్వం స్థానిక ప్రజలు అధికసంఖ్యలో మరణించడానికి కారణం అయింది. స్మాల్ ఫాక్స్ వ్యాధి కూడా అధిక సంఖ్యలో స్థానికులు మరణించడానికి కారణం అయింది. కొంతమంది చరిత్రకారులు బానిసత్వం కారణంగా స్థానికులలో ఏర్పడిన వత్తిడి కారణంగా స్థానికంగా బానిసలుగా మార్చినవారు అధికసంఖ్యలో మరణించారని భావిస్తున్నారు.
మరికొందరు స్టార్చ్, వారికి సముద్రం నుంచి విస్తారంగా లభించిన బలవర్ధకమైన మాంసాహారానికి బదులుగా తక్కువ ప్రొటీన్ ఉన్న ఆహారం అందించడం కూడా మరణాలకు కారణం అయింది. ఉద్రేకపూరితమైన కరేబియన్ల కంటే మంచినీటి లభ్యత లోపం కారణంగా స్పెయిన్ దాడికారులు ఆంటిగ్వాలో రాజ్యస్థాపన కొరకు ప్రయత్నించలేదు.క్రీ.పూ. 1632లో ఆంగ్లేయులు ఆంటిగ్వాలో , 1684లో బార్బుడాలో రాజ్యస్థాపన చేసారు. చెరుకు తోటలలో పనిచేయడానికి ఇక్కడ 1684లో బానిసత్వం ఆరంభమై 1834లో రద్దు చేయబడింది. బ్రిటిష్ ప్రభుత్వం 1632 నుండి 1981 వరకు పాలన చేసారు.మద్యకాలంలో 1666 లో అతి స్వల్పకాలం ఫ్రెంచి దాడికారులు ఈప్రామాన్ని పాలించారు.
ఆంటిగ్వా, బార్బుడా అనేవి కరేబియన్ సముద్రంలో ఉత్తర దక్షిణ అమెరికా ఖండాలకు మధ్య ఉన్న రెండు ద్వీపాల కలిగిన దేశం. ఇది కరేబియన్ సముద్రం, అట్లాంటిక్ సముద్రం మద్యన ఉంది. ఇందులో ఉత్తర అమెరికా ఖండానికి చెందిన 'ఆంటిగ్వా, బార్బుడా అనే రెండు మానవనివాసిత ద్వీపాలు, పలు ఇతర ద్వీపాలు (గ్రేట్ బర్డ్స్, గ్రీన్, గునియా, లాంగ్, మైదెన్, యోర్క్ ఐలాండ్ దక్షిణతీరంలో రెడోండా ) ఉన్నాయి. ఇవి బ్రిటీష్ పాలన నుండి 1981 నవంబరు 1 వ తేదిన స్వతంత్రం పొందినవి. ఇవి పూర్వం బ్రిటీష్ వెస్ట్ ఇండీస్ లో భాగముగా ఉండేవి. వీటి వైశాల్యం : 442 చదరపు కిలోమీటర్లు, జనాభా : 2011 గణాంకాల ఆధారంగా శాశ్వత పౌరసత్వం కలిగిన ప్రజల సంఖ్య 81,799, రాజధాని, పెద్ద నగరం : సెయింట్ జాన్స్ కరెన్సీ : ఈస్టరన్ కరేబియన్ డాలర్, భాషలు : ఇంగ్లీష్, పటోయిస్, మతం : క్రైస్తవము. వ్యవసాయం ప్రధాన వృత్తి. పంచదార, ప్రత్తి ప్రధాన ఎగుమతులు. పర్యాటకం ప్రధాన పరిశ్రమ.
ఆంటిగ్వా బార్బుడా దేశం అక్షరాస్యత 90%. 1998లో ఆంటిగ్వా, బార్బుడా కరేబియన్ సముద్రంలో మెడికల్ సర్వీసులను అందించడం ప్రారంభించి వైద్యసేవలను అందిస్తున్న మొదటి కరేబియన్ దేశంగా అవతరించింది.అందులో భాగంగా అత్యాధునిక సౌకర్యాలు కలిగిన హాస్పిటల్ నిర్మాణం చేపట్టడం, ది ఎం.టి. ఎస్.టి. జాన్ మెడికల్ సెంటర్ ఏర్పాటు చేయడం మొదలైన చర్యలు చేపట్టింది.ప్రస్తుతం ద్వీపంలో ప్రాఫిట్ ఎజ్యుకేషన్ ఆఫ్ షోర్ మెడికల్ స్కూల్స్, ది అమెరికన్ యూనివర్శిటీ ఆఫ్ ఆంటిగ్వా , ది యూనివర్శిటీ ఆఫ్ హెల్త్ సైంసెస్ ఆంటిగ్వా అనే రెండు విద్యాసంస్థలు ఉన్నాయి. మెడికల్ స్కూల్స్‌లో అధికంగా విదేశీ విద్యార్థులు విద్యను అభ్యసిస్తున్నప్పటికీ విద్యాసంస్థలు ప్రాంతీయ ఆర్థిక, ఆరోగ్యరక్షణకు సహకారం అందిస్తూ అంతర్జాతీయ దృష్టిని ఆకర్షిస్తుంది.
ఆంటిగ్వాలో సరాసరి వార్షిక వర్షపాతం 990 మి.మీ.సాధారణంగా సెపెంబర్ నుండు నవంబరు వరకు వర్షపాతం అధికంగా ఉంటుంది.ద్వీపాలలో గాలిలోతేమ అధికంగా ఉంటుంది. అందువలన తరచుగా కరువు సంభవిస్తూ ఉంటుంది.సంవత్సరానికి ఒకమారైనా హరికేన్ సంభవిస్తూ ఉంటుంది.సాధారణ ఉష్ణోగ్రత 27 సెంటీగ్రేడ్ డిగ్రీల సెల్షియస్ ఉంటుంది. శీతాకాల ఉష్ణోగ్రత 21 సెంటీగ్రేడ్ డిగ్రీల సెల్షియస్, వేసవి, హేమంతకాల ఉష్ణోగ్రత 30 సెంటీగ్రేడ్ డిగ్రీల సెల్షియస్ ఉంటుంది.డిసెంబరు నుండి ఫిబ్రవరి వరకు చలి అధికంగా ఉంటుంది.గాలిలోతేమ తక్కువ ఉన్న కారణంగా ఈద్వీప దేశం ప్రపంచ ఉష్ణదేశాలలో ఒకటిగా గుర్తించబడుతుంది.
ఒకదానికొకటి కొన్ని నాటికల్ మైళ్ళదూరంలో ఉన్న ఆంటిగ్వా, బార్బుడా దీవులు " లీవార్డ్ ద్వీపాలు " మద్య ఉన్నాయి.ఇవి సుమారుగా భూమద్యరేఖకు 17 డిగ్రీల ఉత్తర అక్షాంశంలో ఉన్నాయి. 1493లో " క్రిస్టోఫర్ కొలంబస్ " ఈద్వీపాలను కనుగొని వీటికి సెవెల్లే కాథడ్రల్ లోని " వర్జిన్ ఆఫ్ లా ఆణ్టిగ్వా " గౌరవార్ధం ఈ పేరు నిర్ణయించాడు. దేశానికి " లాండ్ ఆఫ్ 365 బీచెస్ " అనే ముద్దుపేరు ఉంది.ఈదేశం పాలన, భాష తీవ్రమైన బ్రిటిష్ సామ్రాజ్యం ప్రభావం ఉంది. ఇది గతంలో బ్రిటిష్ సామ్రాజ్యంలో భాగంగా ఉండేది.
ఆంటిగ్వా , బార్బుడా రెండుద్వీపాలూ "లో లైయింగ్ ఐలాండ్ "గా వర్గీకరించబడ్డాయి. దీవులలో వోల్కానిక్ ఏక్టివిటీ కంటే లైం స్టోన్ ప్రభావం అధికంగా ఉంది. ఆటిగ్వా దీవిలో ఎత్తైన శిఖరంగా " ఒబామా పర్వతం " గుర్తించబడుతుంది.దీవులలో సముద్రతీరాలలో మడుగులు , సహజసిద్ధమైన నౌకాశ్రయాలు అధికంగా ఉన్నాయి.సముద్రతీరంలో సూదంటురాతి తిన్నెలు, ఇసుకతిన్నెలు తిన్నెలు ఉన్నాయి.రెండు ద్వీపాలలో అవసరానికి సరిపడినంత భూగర్భజలాలు లేవు.
ఆంటిగ్వా జనసంఖ్య 85,632. వీరిలో అధికంగా పశ్చిమ ఆఫ్రికా, యునైటెడ్ కింగ్డం, పోర్చుగీసు దేశాలకు చెందిన సంతతిప్రజలు ఉంటారు. వీరిలో 91% నల్లజాతీయులు, 4.4% మిశ్రితజాతి ప్రజలు,1.7% శ్వేతజాతీయులు, 2.9% ఇతరులు ఉన్నారు.శ్వేతజాతీయులు అధికంగా ఐరిష్, బ్రిటిష్ సంతతికి చెందినవారై ఉన్నారు. మిగిలినవారిలో క్రిస్టియన్ లెవాంటైన్ అరబ్బులు, స్వల్పసంఖ్యలో ఆసియన్లు, సెఫర్డిక్ యూదులు నివసిస్తున్నారు.
ఎగుమతులకు అనుకూలంగా పారిశ్రామికరగం అభివృద్ధిచేయడానికి ప్రణాళికలు రూపొందించబడుతున్నాయి.హస్థకళా ఉత్పత్తులు, ఎలెక్ట్రానిక్ ఉత్పత్తులు పారిశ్రామికరంగంలో ప్రధానపాత్ర వహిస్తున్నాయి. 2003లో పారిశ్రామికవేత్త నెయిల్ సైమన్ ఆటిగ్వాలో " అమెరికన్ యూనివర్శిటీ ఆఫ్ ఆంటిగ్వా కాలేజ్ ఆఫ్ మెడిసన్ స్థాపించాడు.
ఆంటిగ్వా అంటే స్పానిష్ భాషలో పురాతన అని అర్ధం. బార్బుడా అంటే గడ్డపు అని అర్ధం. అరక్వాస్ ఆటిక్వా ద్వీపాన్ని " వా లాడ్లి " అని పిలిచేవారు. స్థానికులు ప్రస్తుతం ఈదీవిని వడాడ్లి అని పిలుస్తున్నారు.కరేబియన్లు ఈ దీవిని మయోమొని అని పిలిచేవారు. 1493లో " క్రిస్టోఫర్ కొలంబస్ " ఈదీవిని చేరిన తరువాత శాంటా మారియా లా ఆంటిగ్వా " అని నామకరణం చేసాడు.
ఆంటిగ్వా ప్రజలలో యునైటెడ్ కింగ్డం , యునైటెడ్ స్టేట్స్, డోమినికన్ రిపబ్లిక్ సెయింట్ వింసెంట్ అండ్ ది గ్రెనాడైంస్, నైజీరియన్ దేశాలలో నివసిస్తున్నవారు అధికసంఖ్యలో ఉన్నారు. 4,500 మంది అమెరికన్లు ఆటిగ్వా, బార్బుడాలను తమనివాసంగా మార్చుకున్నారు. ఇంగ్లీష్ మాట్లాడే తూర్పు కరేనియన్లలో అమెరికన్లు ప్రథమస్థానంలో ఉన్నారు.
ద్విపాలలోని అధికభూభాగం ఇసుక మట్టి భూములు ఉన్నందున ఇక్కడ పొదలమొక్కలు అధికంగా ఉన్నాయి. వోల్కానిక్ మట్టి అధికంగా ఉన్న మద్యభూభాగపు మైదానాలు వ్యవసాయానికి అనుకూలంగా ఉన్నాయి. అకాసియా మహోగనీ రెడ్, సెడార్ చెట్లతో ఆటిగ్వాద్వీపంలో 11% భూభాగంలో చెట్లు విస్తరించి ఉన్నాయి. ఇవి ఉన్నందున మట్టిసంరక్షణ, నీటిరక్షణ సాధ్యమైంది.
ఆంటిగ్వాలో ప్రభుత్వానికి స్వంతమైన కాలేజి ఉంది. అలాగే ఆంటిగ్వా, బార్బుడా ఇంస్టిట్యూట్ ఆఫ్ ఇంఫర్మేషన్ టెక్నాలజీ, ఆంటిగ్వా, బార్బుడా హాస్పిటాలిటీ ట్రైనింగ్ మొదలైన విద్యాసంస్థలు ఉన్నాయి.ప్రాంతీయవాసులు యూనివర్శిటీ విద్యను కొనసాగించడానికి వీలుగా " ది యూనివర్శిటీ ఆఫ్ ది వెస్టిండీస్ " శాఖ ఒకటి ఆంటిక్వాలో స్థాపించబడింది.
ఆంటిగ్వాలో రెండు ఇంటర్నేషనల్ ప్రైమరీ/సెకండరీ స్కూల్స్ ఉన్నాయి. సి.సి.ఎస్.ఇ.టి ఇంటర్నేషనల్ ఒంటారియా సెకండరీ స్కూల్ డిప్లొమా అందజేస్తుంది.ఐలాండ్ అకాడమీ ఉంది.కొన్ని ప్రైవేట్ విద్యాసంస్థలు ప్రభుత్వ సిలబస్ అనుసరించి విద్యాబోధ చేస్తున్నాయి.ఇంటర్నేషనల్ స్కూల్స్ ఇంటర్నేషనల్ డిగ్రీలు అందజేస్తున్నాయి.
ఆంటిగ్వా సంస్కృతి మీద ప్రధానంగా పశ్చిమ ఆఫ్రికన్, బ్రిటిష్ సంస్కృతుల ప్రభావం ఉంది.ఆంటిగ్వా, బార్బుడా దేశానికి క్రికెట్ జాతీయక్రీడగా ఉంది. ఆంటిగ్వా, బార్బుడా వీవన్ రిచర్డ్స్, ఆండర్సన్ ఆండీ రాబర్ట్స్, రిచర్డ్స్ రిచీ రిచర్డ్సన్ మొదలైన అంతర్జాతీయ ఖ్యాతి వహించిన క్రికెట్ క్రీడాకారులను అందించింది.
ఆంటిగ్వాలో ఇంగ్లీష్ అధికారభాషగా ఉంది. ఆంటిగ్వాకంటే బార్బుడా భాష స్వల్పబేధంగా ఉంటుంది. ఆటిగ్వా, బార్బుడాలకు స్వతంత్రం ఇవ్వడానికి ముందుగా ఆగ్లభాష వాడుకలో ఉంది.ఆంటిగ్వా యాసలో వాడే మాటలు అధికంగా బ్రిటిష్ ఇంగ్లీష్, ఆఫ్రికన్ భాషలకు చెందినవై ఉంటాయి.స్పానిష్ భాషకు 10,000 మంది వాడుకరులు ఉన్నారు.
బ్యాంకింగ్ రంగ పెట్టుబడులు, ఆర్థికసేవలు ఆర్థికరంగంలో ప్రధానపాత్రవహిస్తున్నాయి.ఆటిగ్వాలో ప్రధాన ప్రపంచబ్యాంకుల కార్యాలయాలు ఉన్నాయి. వీటిలో రాయల్ బ్యాంక్ ఆఫ్ కెనడా, స్కూటియాబ్యాంక్ కార్యాలయాలు స్థాపించాయి. ఫైనాషియల్ - సర్వీసెస్ ఆంటిగ్వా లోని ప్రైస్‌వాటర్ హౌస్ కూపర్స్‌తో కలిసి పనిచేస్తుంది.
దేశ ఆర్థికరంగం జి.డి.పిలో సగంకంటే అధికంగా పర్యాటకరగం ద్వారా లభించే ఆదాయం ఆధిక్యత చేస్తుంది. ఆంటిగ్వా విలాసవంతమైన రిసార్టులకు ప్రసిద్ధిచెందింది.2000 లలో ప్రపంచవ్యాప్తంగా నెలకొన్న ఆర్థికమాంధ్యం కారణంగా దేశ ఆర్థికరగం బలహీన పడినప్పటికీ ప్రభుత్వం ఇతర మార్గాల కొరకు అణ్వేషిస్తుంది.
ఆంటిగ్వాలోని క్రైస్తవులలో 44% ఆఫ్రికన్ సంతతికి చెందిన క్రైస్తవులు. మిగిలిన క్రైస్తవులు బాప్టిస్టులు ప్రెస్‌బైటెరియన్లు, రోమన్ కాథలిక్కులు ఉన్నారు.క్రైస్తవేతర ఆంటిగ్వా ప్రజలు రస్టాఫరి మూవ్మెంట్, ఇస్లాం, జ్యూడిజం, బహై ఫెయిత్‌కు చెందినవారై ఉన్నారు.
రెండుద్వీపాల దేశం దేశీయమార్కెట్ లక్ష్యంగా వ్యవసాయ ఉత్పత్తి చేస్తుంది. నిర్మాణరంగం, పర్యాటకరంగం నుండి లభిస్తున్న ఆకర్షణీయమైన వేతనాలకారణంగా వ్యవసాయరంగానికి శ్రామికుల కొరత, దీవులలో నీటికొరత వ్యవసాయరంగానికి సమస్యలుగా పరిగణించాయి.
1981 నవంబర్‌ 1న ఈ ద్వీపాలు కామంవెల్త్ దేశంగా స్వతంత్రప్రతిపత్తి కలిగిన దేశంగా అవరరించింది. ఆంటిగ్వా , బార్బుడా ద్వీపాలకు మొదటి పాలనాధిపతిగా రెండవ ఎలిజబెత్ రాణిగా ఉంది. " వెరే కార్ంవెల్ బర్డ్ " మొదటి ప్రధానమంత్రిగా నియమించబడ్డఆడు.
ఈ చుట్టను విమోటన శీర్షం నుండి ఒక ఫాస్ఫార్ బ్రాంజ్ తీగతో బలమైన గుర్రపునాడా ఆయస్కాంతా ధ్రువాల మధ్య వ్రేలాడదీస్తారు.
విద్యుత్ పొటెన్షియల్కు ప్రమాణం వోల్టు. . విద్యుత్ వలయంలో రెండు బిందువుల మధ్య విద్యుత్ పొటెన్షియల్ ను కొలవడానికి వోల్ట్ మీటరును ఉపయోగిస్తారు. అనలాగ్ వోల్ట్ మీటరులో ఒక సూచిక స్కేలుపై కదులుతుంది. అదే డిజిటల్ వోల్ట్ మీటరులో సంఖ్యలు కనిపిస్తాయి. విద్యుత్ వలయంలో వోల్ట్ మీటరును ఒక వృత్తంలో గుర్తును ఉంచి సూచిస్తారు.
ఈ వోల్టు మీటరులోని కొలతలు ఉష్ణోగ్రత, విద్యుత్ ఏకాంతర ప్రవాహానికి వచ్చిన పూర్తి విద్యుత్ర్పవాహావరోధం, పవర్ సప్లై వంటి వివిధ కారకాల వలన మారుతుంటాయి. తక్కువ ఖరీదు గాల లకు నివేశ నిరోధం 10 వరకు ఉంటుంది. ఖరీదైన ల నివేశ నిరోధం 1 లేదా అత్యల్ప వోల్టేజీ అవధులకు ఎక్కువగానూ ఉంటుంది.
అధిక నిరోధం ను గాల్వనామీటరుకు శ్ర్రేణిలో కలుపుట వల్ల ఆది వోల్టు మీటరుగా మారుతుంది. వోల్టు మీటరును వలయంలో రెండు బిందువుల మధ్య పొటెన్షియల్ తేడాలు కొలిచేందుకు వాడుతారు. వోల్టు మీటరును వలయాలలో సమాంతరంగా కలుపుతారు.
తెలియని ప్రవేశా వోల్టేజీని సంఖ్యల రూపంలో డిజిటల్ వోల్టుమీటరులో తెలుసుకోవచ్చు. ఇందులొ ప్రత్యేక రకం అనలాగ్ నుండిజిటల్ కు మార్చే విధంగా తయారుచేసారు. దీనిని ఇంటిగ్రేటెడ్ కన్వర్టర్ అందురు.
ఇది విద్యుత్ ప్రవాహ తీగచుట్టను ఏకరీత్తి ఆయస్కాంతా క్షేత్ర్రంలో ఉంచినపుడు దానిపై టార్క్ పనిచేస్తుంది ఆనే నియమంపై పనిచేస్తుంది.
యునెస్కోసంస్థ 1964లో ‘బుక్‌ ఇలస్ట్రేషన్ల’ మీద ఢిల్లీలో ఏర్పాటుచేసిన శిక్షణ శిబిరంలో పాల్గొన్నాడు. తరువాత ఆంధ్రప్రదేశ్‌ ప్రభుత్వ సమాచారపౌర సంబంధశాఖలో స్టాఫ్‌ ఆర్టిస్టుగా చేరాడు. అప్పట్నించీ ఆయన ఎన్నో కోర్సులు పూర్తిచేశాడు. లండన్‌కి చెందిన ఇన్‌స్టిట్యూట్‌ ఆఫ్‌ ఫోటోటెక్నాలజీ సంస్థ డిప్లొమా పూర్తిచేశాడు. ఉస్మానియా విశ్వవిద్యాలయం నుంచి సాహిత్యంలో బి.ఎ. పట్టాపొందాడు. 1971లో వసుధ అనే పత్రికకి సంపాదకుడయ్యాడు. 1974లో ఈనాడులో తొలుత ‘ఆదివారం అనుబంధం’ పార్ట్‌ టైమ్‌ సంపాదకుడిగా చేరి 1975నాటికి పూర్తిస్థాయి సంపాదకుడయ్యాడు. దాని తర్వాత విపుల, చతుర మాస పత్రికలతో పాటు అడపా తడపా వచ్చే ప్రత్యేక సంచికలకు ఆయనే సంపాదకత్వం వహించాడు.
ఈనాడు పత్రికలో చలసాని ప్రసాదరావు కబుర్లు అనే శీర్షికని వెయ్యివారాలకు పైగా నిర్వహించాడు. ఆ శీర్షిక జిగి, బిగి తగ్గకుండా చూశాడు. ఈ శీర్షిక గురించి ఆయన మాటల్లోనే ”కబుర్లు రచయితగా నా లక్ష్యం పాఠకుల్ని కాసేపు నవ్వించే హస్యగాడుగా ఉండిపోవడం కాదు. ఒక అంశం గురించి నేను ఫీలయినదాన్ని నా పాఠకులు కూడా ఫీలయ్యేలా నా రచన కొనసాగాలనేది నా లక్ష్యం. అందుకే కబుర్లలో హాస్యం పాలుకంటేవ్యంగ్యం పాలు ఎక్కువ.” నిజానికి కబుర్లు శీర్షికని వసుధ అనే మాసపత్రికలో 1971లో ప్రారంభించాడు. ఆ తర్వాత జ్యోతి అనే మరో మాసపత్రికలో కొనసాగింది. చివరికి 1982 అక్టోబరు 22న ఈనాడు దినపత్రికలో వాటికి శాశ్వత చిరునామా కల్పించాడు. నిరాఘాటంగా తన జీవితాంతం ఈనాడులోనే కబుర్లాడాడు.
వాక్కాయలు / కరండ కాయ పుల్లగావుంటుందికావున, పుల్లగా ఉండే ఈ పళ్ళను కూరలలో పులుపుకు, పచ్చళ్ళగా ఉదాహరణకు వాక్కాయ పులిహోర, మాంసం వాక్కాయ, అనేక విధాలుగా వాడుతున్నారు.
వాక్కాయలు కాన్ బెర్రీలో ఔషధ గుణాలు ఎక్కువగా ఉన్నాయని జర్మనీ లోని డ్యుసెల్ డోర్స్ యూనివర్శిటీ అధ్యయన కారుడు అనా రోడ్రిగ్స్ తెలిపారు.
వాక్కాయల రసంలో ఫైటో న్యూట్రియంట్స్, అంథోసైనిన్స్, ఫినోలిక్ యాసిడ్స్, అధికంగా ఉన్నాయి. వీటిలో ఉండే ఫ్లేవనాయిడ్స్ పాలిఫినల్స్ వనల కణాలు దెబ్బతినకుండా ఇన్ఫెక్షన్లకు గురవకుండా రక్షిస్తుంది.
18-40 సం. రాల వయసున్న 10మంది ఆరోగ్యవంతులపై చేసిన పరీక్షలలో రక్తనాళాలలోని రక్తప్రసారం ఎటువంటి ఆటంకాలు లేకండా సాఫీగా ఉందని, హృద్రోగ సమస్యలు చాలా వరకు తగ్గుముఖం పట్టినట్లు తేలింది.
నీటితో కలిపిన వాక్కాయల రసంలో పాలిఫినాల్స అధికసంఖ్యలో ఉన్నట్లు వెల్లడైంది. వాక్కాయల రసం తీసుకున్న వారికి అధిలోస్కాలోరోసిస్ వ్యాధి తగ్గుముఖం పట్టింది. హార్మోన్ల విడుదల మూత్రపిండాల పనివిధానంలో వాక్కాయలు రసం ప్రధాన పాత్ర వహించింది. గుండెకు సంబంధించిన సిస్టోలిక్ బ్లడ్ ప్రెజర్ లో మెరుగుదల కనిపించింది.
ప్రతిరోజూ వాక్కాయల రసం తీసుకోవటం వలన ఊపిరితిత్తులు, బ్రెస్ట్ క్యాన్సర్ రాకుండా నివారించగలదు. దంతాలు పుచ్చిపోకుండా నుండి నోటి దుర్వాసన నుంచి కాపాడుతుంది. మెదడు సంబంధిత వ్యాధులు రాకుండా కాపాడటంతో పాటు పెప్టిక్ అల్సర్, పొట్టనొప్పిని నివారిస్తుంది.
విటమిన్ సి అధికంగా ఉండటం కారణంగా స్కర్వీ వ్యాధుల నుంచి రక్షిస్తుంది. రోజూ వీటి రసం తాగటం వలన గుండె జబ్బులకు దూరంగా ఉండవచ్చని పరిశోధకులు చెబుతున్నారు.
వాక్కాయ మొక్కలు వృక్ష శాస్త్రీయ నామం . దేశీయ క్రాన్ బెర్రీస్ (వాక్కాయ మొక్కను కలే చెట్టు, కరండ, కలే కాయలు, కలేక్కాయలు, కలివి కాయలు, వాక్కాయలు,కలిమి కాయలు అని కూడా అంటారు. కరీంనగర్ జిల్లాలో ఊడుగు పండ్లు అని అంటరాని తెలిసింది. ఇవి ఆంధ్రప్రదేశ్ లోని ఆన్ని ప్రాంతాల చిట్టడవులలో, కొండ ప్రాంతాలలో సహజసిద్ధంగా పెరుగుతాయి. పుల్లగా ఉండే ఈ పళ్ళను కూరలలో పులుపుకు, పచ్చళ్ళగా ఉదాహరణకు వాక్కాయ పులిహోర, మాంసం వాక్కాయ, అనేక విధాలుగా వాడుతున్నారు. అడవులలో సహజసిద్ధంగా పెరిగే ఈ మొక్కలనుండి పండ్లు వానకాలంలో కొన్నిరోజులు మాత్రమే లభిస్తాయి. ఇది అపోసైనేసి కుటుంబానికి చెందిన పుష్పించే మొక్క. ఇది బెర్రీ పరిమాణంలో పండ్లు ఉత్పత్తి చేస్తుంది, వీటిని సాధారణంగా భారతీయ ఊరగాయలు, సుగంధ ద్రవ్యాలలో ఒక రుచికోసం కలిపే పదార్థంగా ఉపయోగిస్తున్నారు. ఈ మొక్క కరువు పరిస్థితులను తట్టుకుని నేలల యొక్క విస్తృత శ్రేణిలో బాగా దృఢంగా పెరుగుతుంది.
వేసవికాలంలో మార్చి నెలనుండి మే-జూన్ వరకు ఈ వాక్కాయలు / కరండపండు లభిస్తుంది. వాక్కాయలు / కరండపండు చూచుటకు క్రాన్ బెర్రీస్ పోలివుండును.పరిమాణంలో ద్రాక్షపండుకన్నకొంచెం చిన్నదిగావుండి, గుండ్రంగా కనిపిస్తుంది. సుమారు 5-6 కాయలున్నగుత్తులు అక్కడక్కడ పెరుగుతాయి.కొన్నిగుత్తులు/గుచ్ఛంలలో ఒకటి-రెండుకాయలుమాత్రమే వుంటాయి.చిన్నకాయలుగా వున్నప్పుడు మొక్కఆకులవలే కాయలు పచ్చగా వుండి, పెరిగెకొలది రంగుమారి పచ్చదనంకలసిన గులాబి-ఎరుపు రంగుగా పరివర్తనం చెందుతుంది.పూర్తిగా పండు అవ్వుటకు ముందుదశలో ముదురుఎరుపురంగుగా మారి, పూర్తిగా మాగి పండైనతరువాత నల్లగా కన్పిస్తుంది. కాయగా వున్నప్పుడు కోసినచో కాయతొడిమ నుండి తెల్లటిపాలవంటి ద్రవం స్రవిస్తుంది.పండుగా అయ్యిన తరువాతకూడా పండునుకోసినప్పుడు కూడా స్వల్ప పరిమాణంలో తొడిమనుండి తెల్లటిద్రవం కారుతుంది.పండులోపల అర్ధచంద్రాకారంలో వుండి, ఒకపక్కనొక్కబడిన విత్తనాలు అనేకం వుండును.
వాక్కాయ మొక్కలు / కరండ పొదవంటి మొక్క.నేలనుంచి సుమారు 5-7 అడుగులెత్తు పెరుగుతుంది.ఎక్కువ నీటి అవసరంలేనందున ఉష్ణప్రాంతాలు ఈమొక్క పెరుగుటకు అనుకూలం.మొక్క నిడుపాటి కొమ్మలను కలిగివుంటుంది.ఎక్కువ రెండుకొమ్మలను ప్రారంభంలో కలిగివుండును.అతరువాత మిగతా కొమ్మలు పెరుగును.కొమ్మలమీద అక్కడక్కడ సుమారు ఒక అంగుళం పొడవున్న కంటకాలు/ముళ్ళు వుంటాయి.పత్రాలు/ఆకులు రెండునుండి మూడు అంగుళాల పొడవుండును.పత్రాల రంగు లేత పచ్చరంగునుండి-ముదురుపచ్చరంగుకలిగివుండును.కొమ్మలమీదనున్న ముళ్ళ తొడిమలవద్ద పుట్టు ఆకులు ఒకదాకొకటి ఎదురుగా వుండును.ఎటువంటి సంరక్షణ, పోషణ అవసరంలేకుందగానే గుట్తలమీద, గట్టులమీద పెరుగు ఈమొక్కను రైతులు పొలాలకు, కళ్ళాలకు, దొడ్లకు కంచెలా పెంచెదరు.పండ్లనుంచివఛ్చివిత్తానాలను విత్తిన కొత్తమొక్కలను మొలచును.
దక్షిణ భారతదేశంలో ఎక్కడ పడితే అక్కడ పెరిగే ఈ మొక్కలు ఇచ్చే పండ్లు భారత క్రాన్ బెర్రీస్ గా పిలవబడుతూ మూత్రపిండాలలో రాళ్ళని కరిగించే విగా మూత్ర నాళాలని శుభ్రపరిచేవిగా ప్రసిధ్ధి చెందినవి. హిమాలయాలలో 300 నుంచి 1800 మీటర్ల ఎత్తులో, షివాలిక్ కొండలలో, పశ్చిమ కనుమలు, నేపాల్, శ్రీలంక, ఆఫ్ఘనిస్తాన్ లలో సహజంగా పెరుగుతుంది.
వాక్కాయలు / కరండకాయ ఒగరు రుచి కలిగివుండి, తినుటకు అనుకూలంకాదు.కాయ మాగడం మొదలై దోరగా అయ్యినప్పుడు పులుపురుచిని కలిగి తినుటకు యోగ్యంగా వుండును.పూర్తిగా పండినతరువాత మధురమైన తీపి రుచిని కల్గి, కొంచెం పులుపుకలిగి తినుటకు అనుకూలంగా వుండును.పాయను-పండును కోసినప్పుడు తొడిమనుండి కారి పండుకు అంటుకున్న తెల్లనిపాలను నీటితోకడిగివేసి, తినవలెను.
నానా దేశములందు నానా భాషల లోనికి ఈ త్రిశతి అనువదింపబడినది. తెలుగునను దీనిని బలువురు పరివర్తించిరి. అందు ముఖ్యులు ముగ్గురు. మహామహోపాథ్యాయ బిరుదాంకుడగు ఎలకూచి బాల సరస్వతి, ఏనుగు లక్ష్మణ కవి , పుష్పగిరి తిమ్మకవి. ఎలకూచి బాలసరస్వతి జటప్రోలు సంస్థానాధీశ్వరుడగు సురభి మల్ల భూపాలునకు అంకితముగా మల్ల భూపాలీయ మను పేర దీని దెనిఁగించెను. "సురభిమల్లా నీతి వాచస్పతీ, సురభిమల్లా మానినీ మన్మథా" అని ప్రతి పద్యము చివరను కృతి పతి సంబోధనము చేర్చుటచే నాతడు చిన్ని శ్లోకమును దెనిగించుటలో సరిపోదగిన వృత్తములో గడపటి చరణమును గోల్పోవలసి వచ్చుట యను నసౌకర్యమునకు బాల్పడెను. కావున నాతని తెనిగింపు కొన్ని పట్టుల లక్ష్మణకవి కృతికి వెనకబడుచున్నది. ప్రశస్త తరముగా నీ త్రిశతిని దెలిగించిన లక్ష్మణకవి రామేశ్వరమాహాత్మ్యాదులగు నితర కృతుల గూడ గొన్నింటిని రచించినాడు గాని వానిలో కవిత బాలసరస్వతి చంద్రికా పరిణయాది కృతులలోని కవితకు మిక్కిలి దీసిపోవునదిగానే యున్నది. లక్ష్మణ కవి కృతులలో నీ త్రిశతి తెనిగింపే మిక్కిలి ఇంపయినదై సుప్రఖ్యాతమయి యున్నది. పుష్పగిరి తిమ్మ కవియు నీ సుభాషిత త్రిశతిని దెలిగించినాడట.
సుభాషిత త్రిశతి యను పేరుగల ఈ నీతి గ్రంథమును భర్తృహరి యను పేరు గల యోగీశ్వరుడు రచించెనని ప్రతీతి కలదు. ఈ భర్తృహరి యెక్కడివాడో యెప్పటివాడో స్పష్టముగా చెప్పుట సాధ్యముకాదు. కాళిదాసు వంటి కవులను పోషించిన విక్రమార్కునకు భర్తృహరి యను సోదరుడొకడు కలడని విక్రమార్క కథలందు వినబడుచున్నది. పాణినీయ వ్యాకరణమున త్రిపాదికి వివరణమును, వాక్యపదీయము రచియించిన భర్తృహరి యొకడు కలడు. భర్తృహరి నిర్వేద నాటకమున ప్రస్తుతుండగు భర్తృహరి యొకడు కలడు. వీరందరు వేర్వేరు పురుషులో లేక యొక్కడో తెలియదు. విక్రమార్కుని సోదరుడే యీ కృతి కర్త యగునేని ఈతడు క్రీ.పూ. ప్రథమ శతాబ్దినాటివాడగును. మొదటి విక్రమార్కుని గూర్చియే పలు తగవులున్నవి. కొందరు శూద్రకునికే విక్రమార్కుడని నామాంతర మనుచున్నారు. అనిశ్చితము అయిన కవి దేశ కాలముల గూర్చి యిక చర్చ చాలు.
ఇందలి శ్లోకములన్నియు అనుభవజ్ఞానముతో చెప్పినట్లు పాఠకుల హృదయాలలోనికి సూటిగా పోయి వారిని సంస్కరించుటకు అనుకూలములై యున్నవి. నీతి శతకము కామందకీయాది నీతి గ్రంథముల సారమన దగి యున్నది. శృంగార శతకము అమరుకాది శృంగార గ్రంథములకు దీసిపోవనిది. వైరాగ్య శతకము శాంతరస జ్వాలలను గ్రక్కుచు సంసారాంధకారమున గొట్టుకొను చుండువారికి వెలుగు నొసగుచున్నది. శృంగార రసము చిప్పిలునట్లు శృంగార శతకమును రచియించినవాడే సంసారుల నందరను సన్యాసులుగా జేయజాలునంత శక్తి గల వైరాగ్య శతకమును గూడ రచించినవాడగుట యబ్బురమే యగును.!
గీ.యతి విటుఁడు కాక పోవు టె ట్లస్మదీయకావ్య వైరాగ్య వర్ణనా కర్ణనమునవిటుఁడు యతి గాక పోరాదు వెస మదీయకావ్య శృంగార వర్ణనా కర్ణనమున.
సుభాషిత త్రిశతి రచయిత భర్తృహరి. ఇది సంస్కృత లఘుకావ్యం. ఇందు నీతి, శృంగార, వైరాగ్యాలనే మూడు భాగాలు ఉన్నాయి. భర్తృహరి సుభాషితాలను అనువాదం చేసిన వారిలో ఎలకూచి బాలసరస్వతి, పుష్పగిరి తిమ్మన, ఏనుగు లక్ష్మణకవి ముఖ్యులు. ఇందు ఏనుగు లక్ష్మణకవి రచించిన పద్యాలు బాగా ప్రసిద్ధి చెందాయి. ఈయన 18వ శతాబ్దికి చెందిన కవి.
భర్తృహరి ఈ త్రిశతికి సంధాత మాత్రమే కాని రచయిత కాడని కొందరనుచున్నారు. ఈ త్రిశతి లోని శ్లోకములు ఎక్కువగా భాసుని నాటకాదులందు గాన వచ్చుచున్నవి. కావున నట్లనుట యుక్తముగా దోచుచున్నది. కొన్ని శ్లోకములను ఇతర గ్రంథముల నుండి సంధానించి మరికొన్నింటిని నాతడు రచియించి యీ త్రిశతిని గూర్చి యుండవచ్చును.
శ్లో. న ద్యాతం పద మీశ్వరస్య విధి వత్సంసార విచ్ఛిత్తయేస్వ్ర్గ స్వారకవాట పాటనపటుర్ద ర్మో౽పి నోపార్జితఃనారీపీనపయోధరోరుయుగళీస్వాప్నే ౽ పి నాలింగితామాతుః కేవలమేవ యౌ వనవనచ్ఛేదే కుఠారావయమ్
ఇతని జన్మస్థానం ఇథమిత్తంగా తెలియకపోయినా బళ్ళారిలోని నింబ గ్రామమనీ అందుకే ఇతనికి నింబార్కుడని పేరు వచ్చిందనీ అంటారు. మరొక ఊహ ప్రకారం ఇతనిది గోదావరీ తీరప్రాంతం. ఇతని జనన కాలంకూడా కచ్చితంగా తెలియదు. 11వ శతాబ్దం వాడని ఒక వాదమైతే 13వ శతాబ్దమని మరికొందరి లెక్క. ఇతడి తల్లిదండ్రులు జగన్నాథుడు, సరస్వతి.నింబార్క దాదాపు 11వ మరియు 12వ శతాబ్దాల కాలంలో జీవించాడని నమ్ముతారు, అయితే మరికొందరు అతను 6వ లేదా 7వ శతాబ్దం లో శంకరాచార్య కంటే కొంత ముందు జీవించాడని సూచిస్తున్నారు. ఇతను దక్షిణ భారతదేశంలో తెలుగు బ్రాహ్మణ కుటుంబంలో జన్మించారు, అతను తన జీవితంలో ఎక్కువ భాగం ఉత్తరప్రదేశ్‌లోని మధురలో గడిపాడు.
బ్రహ్మము తాను సృజించిన జీవునికంటే వేరు కాడు. బ్రహ్మము అంశి. జీవుడు అంశం. అలాగే జగత్తు కూడా. అది బ్రహ్మం కంటే వేరు కాదు. సూర్యుని కాంతి కిరణాలు సూర్యుని కంటే ఎలా వేరు కావో అలాగే బ్రహ్మము కంటే జీవులు, జగత్తు వేరు కావు. బ్రహ్మానికి, వాటికి అభేదం ఉంది. అదే సమయంలో బ్రహ్మానికి, జీవజగత్తులకు భేదం కూడా ఉంది. సూర్యునికి, సూర్య కిరణాలకూ తేడా ఉంది. బ్రహ్మము స్వతంత్ర తత్త్వం. జీవజగత్తులు పరతంత్ర తత్త్వాలు. సూర్య కిరణాలమీద సూర్యుడు ఆధారపడి లేడు. సూర్యకిరణాలే సూర్యుడిమీద ఆధారపడి ఉన్నాయి. సూర్యుడు లేకపోతే సూర్యకిరణాలు లేవు. అలాగే బ్రహ్మముమీద జీవజగత్తులు ఆధారపడి ఉన్నాయి. బ్రహ్మము లేకపోతే అవి లేవు.
'నింబార్క' అనే పదం రెండు సంస్కృత పదాల నుండి ఉద్భవించింది నింబ మరియు అర్క . నింబార్కకు అతని పుట్టినప్పుడు 'నియమానంద' అనే పేరు పెట్టబడిందని నమ్ముతారు. ఒక జానపద కథ ప్రకారం, నియమానందకు నింబార్క అనే పేరు వచ్చింది, ఎందుకంటే అతను వేప ఆకులలో సూర్యరశ్మి యొక్క కొన్ని కిరణాలను బంధించాడు. అతని అనుచరులు అతన్ని నింబాదిత్య అని కూడా పిలుస్తారు. నింబార్కను తత్వవేత్త భాస్కరతో గుర్తించడం వల్ల కొన్నిసార్లు భాస్కరుడు అతని సారాంశంగా కూడా పరిగణించబడ్డాడు. అతను స్థాపించిన సంప్రదాయానికి అతని పేరు పెట్టారు.
బ్రహ్మసూత్రాలకు భాష్యాలు వ్రాసిన మహామహులలో మరొక ప్రముఖుడు నింబార్కుడు. నింబార్కాచార్య, నింబార్క, నింబాదిత్య లేదా నియమానంద అని కూడా పిలుస్తారు, ఇతను ఒక హిందూ తత్వవేత్త, వేదాంతవేత్త మరియు ద్వైతాద్వైత లేదా ద్వంద్వ-ద్వైతం యొక్క వేదాంతానికి ప్రధాన ప్రతిపాదకుడు. అతను దైవ జంట రాధ మరియు కృష్ణుల ఆరాధనను వ్యాప్తి చేయడంలో ప్రధాన పాత్ర పోషించాడు మరియు హిందూ శాఖ వైష్ణవ మతం యొక్క నాలుగు ప్రధాన సంప్రదాయాలలో ఒకటైన నింబర్క సంప్రదాయాన్ని స్థాపించాడు.
బ్రహ్మసూత్రాలకు నింబార్కుడు వ్రాసిన భాష్యం పేరు "వేదాంత పారిజాత సౌరభం". దీనిని అర్థం చేసుకోవటానికి ఆయన శిష్యుడైన శ్రీనివాసాచార్యుడు "వేదాంత కౌస్తుభం" అనే వ్యాఖ్యానం వ్రాయవలసి వచ్చింది. దీనిని మరింత సుబోధకం చేయటానికి కేశవ కాశ్మీరీభట్టు "వేదాంత కౌస్తుభ ప్రభ" అనే మరొక వ్యాఖ్యాన గ్రంథం వ్రాసాడు.
వీరిది వైష్ణవసాంప్రదాయంలోని సనక సాంప్రదాయం. అనగా సనక మహర్షి నెలకొల్పిన సంప్రదాయం. వేదాంతపరంగా ఇతనిది ద్వైతాద్వైతం. దీనినే భేదాభేదవాదం అని కూడా అంటారు.